TM กางงบ 6 เดือนแรก พลิกกำไร 10 ลบ. จ่อเปิด “ศูนย์ดูแลผู้สูงอายุ” ไตรมาส 4 นี้
TM เปิดงบ 6 เดือนแรก พลิกกำไร 9.77 ลบ. รับรายได้ขายสินค้าเพิ่ม เดินเกมรุกส่งท้ายปีเปิดให้บริการ Nursing Home ดูแลผู้สูงอายุ ไตรมาส 4 นี้ พร้อมเล็งขยายช่องขายแพลตฟอร์มออนไลน์เพิ่ม  
TM เปิดงบ 6 เดือนแรก พลิกกำไร 9.77 ลบ. รับรายได้ขายสินค้าเพิ่ม เดินเกมรุกส่งท้ายปีเปิดให้บริการ Nursing Home ดูแลผู้สูงอายุ ไตรมาส 4 นี้ พร้อมเล็งขยายช่องขายแพลตฟอร์มออนไลน์เพิ่ม  
10 ส.ค. 2565

บริษัท เทคโนเมดิคัล จำกัด (มหาชน) หรือ TM รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

นางสุนทรี จรรโลงบุตร ประธานเจ้าหน้าที่บริหาร TM เปิดเผยว่า ผลการดำเนินงานงวด 6 เดือนแรกของปี 2565 สิ้นสุดวันที่ 30 มิถุนายน 2565 บริษัทฯ มีรายได้จากการขายสินค้า จำนวน 306.87 ล้านบาท เพิ่มขึ้น 13.29 ล้านบาท หรือ 4.5% และ พลิกเป็นกำไรสุทธิ ที่ 9.38 ล้านบาท เพิ่มขึ้น10.05 ล้านบาท หรือ 1,499.4% เมื่อเทียบกับงวดเดียวกันของปีก่อนที่มีขาดทุนสุทธิ 0.67 ล้านบาท
โดยแบ่งเป็นรายได้จากการขายสินค้าในกลุ่มอุปกรณ์และวัสดุสิ้นเปลือง จำนวน 296.89 ล้านบาท เพิ่มขึ้น 5% เมื่อเทียบจากปีก่อนที่มีรายได้ 282.65 ล้านบาท และกลุ่มอุปกรณ์และเครื่องมือทางการแพทย์ จำนวน 10.61 ล้านบาท ลดลง 2.9% จากการยกเลิกสัญญาเป็นตัวแทนจำหน่ายสินค้ากลุ่มผ่าตัดหัวใจในปี 2562 ทั้งนี้จากสถานการณ์การระบาดของไวรัส COVID-19 ส่งผลให้มีจำนวนผู้ป่วยโควิดที่ต้องการรักษาเพิ่มขึ้น ทำให้ความต้องการสินค้าอุปกรณ์การแพทย์ที่เกี่ยวข้องกับการรักษาโควิดเพิ่มขึ้น อาทิ ถุงมือทางการแพทย์ เสื้อกาวน์ ชุดตรวจโควิด Antigen Test Kit (ATK) และสายดูดเสมหะระบบปิด (Close Suction)
สำหรับภาพรวมธุรกิจในครึ่งปีหลังนั้นบริษัทฯ ยังคงเดินหน้าขยายธุรกิจจำหน่ายเครื่องมือแพทย์ – อุปกรณ์ทางการแพทย์ใช้แล้วทิ้งในห้องผ่าตัด รวมถึงอุปกรณ์ฆ่าเชื้ออย่างต่อเนื่อง โดยบริษัทฯ พร้อมเดินหน้าขยายการลงทุนเพื่อต่อยอดธุรกิจหลัก (Core Business) ผ่านช่องขายแพลตฟอร์มออนไลน์เพิ่มมากขึ้น เพื่อตอบโจทย์ลูกค้าเดิมและขยายฐานลูกค้ารายใหม่ๆ ได้เพิ่มมากขึ้น
นอกจากนี้ในไตรมาส 4/2565 บริษัทฯ เตรียมเปิดให้บริการ Nursing Home (ศูนย์ดูแลผู้สูงอายุ) เฟสแรก โดยคาดว่าจะได้รับการตอบรับที่ดีจากกลุ่มลูกค้า สำหรับในส่วนของโรงพยาบาลเฉพาะทางสำหรับผู้สูงอายุ ภายใต้ โครงการ “”The Parents” นั้น เบื้องต้นคาดว่าจะแล้วเสร็จและสามารภดำเนินการในเชิงพาณิชย์ได้ภายในปี2567
ทั้งนี้หากทุกอย่างแล้วเสร็จตามแผน จะเป็นการช่วยลดการพึ่งพิงรายได้จากธุรกิจหลักเพียงอย่างเดียว ที่สำคัญจะทำให้ TM รับรู้รายได้แบบประจำ (Recurring Income)จากโครงการดังกล่าวเข้ามา ซึ่งจะทำให้ภายหลังจากปี 2567 TM จะมีการเติบโตแบบก้าวกระโดด
ส่วนความคืบหน้าในการผลิตผลิตภัณฑ์ประเภทอาหารเสริม รวมถึงผลิตภัณฑ์ที่มีสารสกัดจากสมุนไพรไทยเพื่อดูแลสุขภาพ ที่มีส่วนผสมสารสกัดจากกระท่อม กระเทียม น้ำมันกัญชง ฟ้าทะลายโจร ขมิ้นชัน และ กระชาย ภายใต้แบรนด์ “TM Herb” เข้ามาจำหน่ายผ่านแพลตฟอร์มออนไลน์ ส่วนผลิตภัณฑ์ประเภทอาหารเสริม ที่มีส่วนผสมของใบข้าวอ่อนไทย (Chory) มีสารต้านอนุมูลอิสระ และเสริมภูมิคุ้มกันร่างกาย ทั้งยังช่วยให้นอนหลับสนิทนั้น อยู่ระหว่างขั้นตอนการยื่นขออนุญาตจากสำนักงานคณะกรรมการอาหารและยา (อย.) ทั้งนี้หากอย.ไฟเขียว บริษัทฯก็สามารถทำการตลาดได้ทันที
อย่างไรก็ดีล่าสุดบริษัทฯ ได้รับการตรวจประเมินระบบบริหารงานคุณภาพ ISO 9001:2015 และได้รับการการรับรองมาตรฐาน ISO 9001:2015 จากสถาบันเพอร์รี จอห์นสัน รีจิสตราร์ อิงค์ ซึ่งเป็นสถาบันตรวจสอบและขึ้นทะเบียนอันดับ 1 ในประเทศสหรัฐอเมริกาและอันดับ 2 ในประเทศญี่ปุ่น เป็นการตอกย้ำศักยภาพและประสิทธิภาพในการดำเนินธุรกิจของ TM ที่มีความมุ่งมั่นในการต่อยอดการใช้บริการในรูปแบบใหม่ๆ ควบคู่ไปกับกาพัฒนาองค์กรให้เติบโตอย่างยั่งยืนในระยะยาวอย่างต่อเนื่อง